Diari Oficial de la Generalitat Valenciana


Sumari del DOGV 3486, del 03-05-1999 (1999/3679)

RESOLUCIÓ del 21 d'abril de 1999, del Rectorat de la Universitat de València, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3679


Data del document
:   21-04-1999

Organisme emissor
:   Universitat de València

Tipus de document
:   Resolució

Correcció d'errades

 Descriptors 

:   * qualificació del personal
    * funcionari
    * universitat
    * personal contractat

RESOLUCIÓ del 21 d'abril de 1999, del Rectorat de la Universitat de València, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [1999/Q3679]
  
El Rectorat de la Universitat de València, fent ús de les competències que li confereix la legislació vigent, d'acord amb el pacte per a l'adaptació del règim jurídic del personal de les universitats públiques valencianes a la naturalesa dels llocs de treball que ocupen i que va ser signat amb les centrals sindicals FETE-UGT, FE CCOO-PV, Sindicat de Funció Pública de CGT-PV i STE-PV, tot això com a conseqüència de l'aplicació de la disposició transitòria primera del Text Refós de la Llei de Funció Pública Valenciana, va publicar la Resolució de 27 de febrer de 1997 (DOGV de 13.03.1997), per la qual es dicten les normes que han de regular aquest procés d'adaptació.
  
Per tot això, de conformitat amb el que disposa aquesta resolució y en atenció a les atribucions que confereix la Llei d'Autonomia Universitària i els Estatuts de la Universitat de València, resolc:
  
Convocar cursos selectius per a l'adaptació del règim jurídic del personal laboral fix de la Universitat de València a la naturalesa funcionarial dels llocs de treball que ocupen, amb subjecció a les següents:
  
Bases de la convocatòria
  
Primera. Objecte de la convocatòria
  
Aquesta convocatòria té per objecte l'adaptació de la naturalesa jurídica del personal laboral fix de la Universitat de València, a què fa referència la base segona d'aquesta convocatòria, a la naturalesa administrativa dels llocs de treball que ocupa, mitjançant els processos establits en la Resolució de 27 de febrer de 1997, del Rectorat d'aquesta Universitat.
  
Segona. Condicions dels aspirants
  
2.1 Per ser admès als processos d'adaptació objecte d'aquesta convocatòria, els aspirants hauran de tenir alguna de les condicions següents:
  
a) Ser personal laboral fix de la Universitat de València de les següents categories integrades en el grup D:
  
- Conserge.
  
- Auxiliar de Serveis Bibliogràfics.
  
- Auxiliar de Serveis.
  
b) Trobar-se en qualsevol tipus d'excedència de les que estableix el Conveni Col·lectiu d'universitats públiques de la Comunitat Valenciana, sempre que l'últim lloc de treball que s'haja ocupat estigués classificat del grup D d'administració general i en les categories a que fa referència el punt 2.1.a d'aquesta convocatòria, o hi corresponga en l'actualitat d'acord amb l'article 16 del Text Refós de la Llei de Funció Pública Valenciana.
  
2.2. A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que escaiga, s'establiran els nivells següents:
  
· Nivell I (punt primer de la Resolució de 13 de març de 1997).
  
Personal laboral fix del grup D, de les categories relacionades en el punt 2.1.a d'aquesta convocatòria, que ocupe llocs de treball classificats d'administració general en la relació de llocs de treball, sempre que el seu accés a la universitat s'hagués produït a partir de l'1 de gener de 1990 (aquesta data inclusivament) mitjançant proves selectives de lliure accés desenvolupades segons el que disposava el Conveni Col·lectiu vigent llavors o amb posterioritat a l'1 de gener de 1988 mitjançant proves selectives d'accés lliure que van comportar l'acreditació de coneixements generals d'administració pública i específics del lloc de treball.
  
· Nivell II (punt segon de la Resolució de 13 de març de 1997).
  
Personal laboral fix del grup D, de les categories relacionades en el punt 2.1.a d'aquesta convocatòria, que tinga aquesta condició per haver realitzat proves selectives amb anterioritat a l'entrada en vigor del I Conveni Col·lectiu d'universitats públiques de la Comunitat Valenciana distintes de les que s'indiquen en l'apartat b) del punt primer o amb posterioritat a aquesta data, pel sistema de promoció interna, i ocupen llocs de treball classificats d'administració general en la relació de llocs de treball.
  
· Nivell III (punt tercer de la Resolució de 13 de març de 1997).
  
Personal laboral fix del grup D, de les categories relacionades en el punt 2.1.a d'aquesta convocatòria, que ocupe llocs de treball classificats d'administració general i que hagués adquirit aquesta condició, siga quina siga la data en què això va tenir lloc, sense haver superat cap prova convocada a aquest objecte específic.
  
El personal del grup D, de les categories relacionades en el punt 2.1.a que es trobe en qualsevol tipus d'excedència s'haurà d'acollir, als efectes d'aquesta convocatòria, al nivell establit per a l'últim lloc de treball que estigués ocupant amb anterioritat a aquesta situació i segons les seves condicions d'accés a aquest.
  
Tercera. Presentació de sol·licituds i admissió dels aspirants
  
3.1 Qui desitge prendre part en el procés d'adaptació objecte d'aquesta convocatòria, ho haurà de fer constar mitjançant una sol·licitud, segons el model que s'acompanya com a annex I d'aquesta resolució, en la qual l'aspirant haurà d'indicar el nivell a què s'acull segons el que estableix la base 2.2.
  
3.2 Totes les sol·licituds s'adreçaran al rector de la Universitat de València, i es presentaran al Registre d'Entrada de la Gerència de la Universitat o en la forma establida en l'article 38 de la Llei de Règim Jurídic de les Administracions Públiques i del Procediment Administratiu Comú, dins el termini de 20 dies hàbils comptadors des de l'endemà de la publicació d'aquesta convocatòria.
  
3.3 Una vegada acabat el termini de presentació de les sol·licituds, es publicarà la relació provisional d'admesos i exclosos als processos d'adaptació, amb especificació dels motius de l'exclusió i s'adscriuran els admesos al nivell que els correspon d'acord amb la base 2.2. La publicació es farà al tauler d'anuncis de Gerència i a través de la pàgina web del Servei de Recursos Humans (PAS), amb l'adreça http://www.uv.es/~pas.
  
3.4 Una vegada feta pública la relació a què fa referència el paràgraf anterior, els aspirants podran formular, en el termini de 10 dies hàbils comptadors des de l'endemà de la publicació de les llistes al tauler de Gerència, les al·legacions que estimen oportunes, i també esmenar les deficiències que puga haver-hi en la documentació, d'acord amb el que estableix l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.5 Transcorregut el termini anterior, esmenats els defectes i vistes les reclamacions, es dictarà una resolució amb les llistes definitives d'admesos, que es faran públiques mitjançant el mateix procediment que per a les llistes provisionals.
  
3.6 El Servei de Formació Permanent de la Universitat de València determinarà i publicarà el calendari i el lloc en què es faran els cursos prevists en aquesta convocatòria. Alhora, designarà, d'acord amb la Gerència de la Universitat, el professorat que els impartirà.
  
Quarta. Desenvolupament dels processos d'adaptació
  
4.1 Durada dels cursos. De conformitat amb el que estableix la Resolució de 13 de març de 1997, les hores de duració del curs, per al grup D i els distints nivells inclosos en la base 2.2 d'aquesta convocatòria, és la que a continuació s'indica:
  
Grup de titulació
  
Grup D
  
Nivell I 5 hores
  
Nivell II 15 hores
  
Nivell III 20 hores
  
4.2 Assistència als cursos. Per a l'adaptació a la condició de funcionari de carrera de la Universitat de València a través del procediment establit en aquesta convocatòria, a més de superar les corresponents proves d'avaluació, és requisit indispensable l'assistència a un 85%, com a mínim, de la durada total del curs selectiu a què s'estiga adscrit, sense perjudici del que disposa el punt 12 de la Resolució de 13 de març de 1997 per als casos de malaltia degudament acreditada.
  
4.3 Avaluació continuada. La comissió avaluadora dels cursos objecte d'aquesta convocatòria farà una avaluació continuada del personal que hi és adscrit.
  
4.4 Prova final. Quan hagen acabat els cursos selectius, es farà una prova final sobre els continguts del temari de les matèries que s'hagen impartit i que es detallen a l'annex II d'aquesta convocatòria.
  
4.5 Qualificació de les proves.
  
4.5.1 La comissió qualificadora valorarà l'avaluació continuada i la prova final del curs selectiu de 0 a 10 punts.
  
4.5.2 Per a la superació final del procés selectiu, i per tant per adquirir la condició de funcionari de carrera, caldrà haver obtingut la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, que serà el resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3 Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per superar el procés d'adaptació.
  
Cinquena. Publicitat de les llistes d'aprovats
  
5.1 Acabats els cursos selectius, la comissió qualificadora farà públic, mitjançant el mateix procediment que per a les llistes d'admesos al procés selectiu, la relació del personal que hi ha participat amb l'expressió de la qualificació d'apte o no apte, la qual constituirà la llista d'aspirants que han superat el procés objecte d'aquesta convocatòria.
  
5.2 La comissió avaluadora elevarà al rector la llista d'aspirants que han superat el procés d'adaptació per a procedir al nomenament d'aquests com a funcionaris de carrera.
  
Sisena. Comissió qualificadora i professorat dels cursos
  
6.1 La comissió qualificadora del procés d'adaptació, que ha de fer l'avaluació contínua dels cursos selectius i qualificar les proves finals, serà nomenada per una resolució del rector.
  
6.2 Als efectes de comunicacions i de qualsevol altra incidència derivada de la convocatòria, la comissió qualificadora tindrà la seu a la Gerència de la Universitat de València, carrer de l'Antiga Senda de Senent, 11, 4, València.
  
6.3 El règim jurídic de funcionament de la comissió qualificadora és el que estableix la Llei 30/1992, de Règim Jurídic de les Administracions Públiques i del Procediment Administratiu Comú per al funcionament dels òrgans col·legiats; quan hi concórreguen algunes de les causes establides en els articles 28 i 29 de l'esmentada llei, els membres de la comissió s'hauran d'abstenir. Altrament, les persones interessades els podran recusar.
  
6.4 Els cursos objecte d'aquesta convocatòria seran impartits per personal que presta serveis a la Universitat de València amb prou capacitació en la matèria. El Servei de Formació Permanent, juntament amb la Gerència, podran estimar, en funció de la seua especificitat, la part del temari que podrà ser impartida per personal que no pertanya a la institució.
  
6.5 La Universitat de València disposarà les mesures que siguen necessàries per garantir la informació als representants sindicals sobre el desenvolupament del procés i les actuacions de la comissió qualificadora.
  
Setena. Comissió d'admissió als processos establits en aquesta convocatòria
  
Per tal de garantir una actuació transparent i correcta, quant a l'adscripció i l'admissió del personal afectat per aquesta convocatòria en els nivells establits, es constitueix una comissió d'admissió integrada per la institució i els sindicats que hi tenen representació.
  
La comissió serà presidida pel vicerector d'Organització Administrativa i la compondran els següents membres:
  
Per part de la institució:
  
- El gerent.
  
- La cap del Servei de Recursos Humans (PAS).
  
- La cap de Secció de Gestió de Personal (PAS).
  
Per la part sindical:
  
- Un representant de CCOO.
  
- Un representant de FETE-UGT.
  
- Un representant de CGT.
  
- Un representant de STE.
  
Vuitena. Recursos
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes des de l'endemà de la notificació o publicació d'aquesta, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptats des de l'endemà de la notificació.
  
València, 21 d'abril de 1999.- Per delegació del rector (DOGV de 26.02.1999), el vicerector d'Organització Administrativa: Lluís Guia i Marín.
  
ANNEX II
  
Grup D
  
Nivell I. Curs de 5 hores.
  
Bloc 1. Legalitat bàsica.
  
· Conceptes generals sobre la Constitució espanyola.
  
· Conceptes generals sobre la Llei de la Funció Pública Valenciana.
  
· Conceptes generals sobre l'estructura de la Universitat de València.
  
Nivell II. Cursos de 15 hores.
  
Bloc 1. Legalitat bàsica = 5 hores.
  
· Conceptes generals sobre la Constitució espanyola.
  
· Conceptes generals sobre la Llei de la Funció Pública Valenciana.
  
· Conceptes generals sobre l'estructura de la Universitat de València.
  
Bloc 2. Legalitat i gestió dels serveis públics = 10 hores.
  
· Els recursos humans i el seu significat en el servei públic. 5 hores.
  
· La Gestió econòmica i financera de la Universitat de València. 5 hores.
  
Nivell III. Curs de 20 hores.
  
Bloc 1. Legalitat bàsica = 5 hores.
  
· Conceptes generals sobre la Constitució espanyola.
  
· Conceptes generals sobre la Llei de la Funció Pública Valenciana.
  
· Conceptes generals sobre l'estructura de la Universitat de València.
  
Bloc 2. Legalitat i gestió dels serveis públics = 10 hores.
  
· Els recursos humans i el seu significat en el servei públic. 5 hores.
  
· La cura de la salut laboral i la prevenció de riscs laborals. 5 hores.
  
Bloc 3. 5 hores.
  
· Instruments que regulen l'actuació universitària en cada una de les àrees següents:
  
- Atenció al públic i informació general.
  
- Atenció al públic en les sales de lectura de biblioteques universitàries.